
                               DIRECȚIA DE ASISTENȚĂ SOCIALĂ A MUNICIPIULUI TIMIȘOARA
   ,,În slujba oamenilor”

	

Anexa nr.1 la HCLMT nr._________________2018 

Regulament privind condițiile acordării și cuantumul sporului pentru condiții de muncă conform hg nr. 569/2017 privind stabilirea locurilor de muncă , a categoriilor de personal , marimea concreta a sporului pentru conditii de munca , precum si condițiile de acordare a acestuia, angajaților din cadrul direcției de asistență socială a municipiului timișoara



SCOPUL REGULAMENTULUI 
ART. 1 Prezentul regulament are drept scop acordarea sporului pentru condiţii periculoase sau vătămătoare, de până la 15% din salariul de bază, spor de care beneficiază angajații din cadrul Direcției de Asistență Socială a Municipiului Timișoara care sunt salarizați în conformitate cu prevederile Legii-cadru nr. 153/2017 privind salarizarea personalului plătit din fonduri publice si ale H.G. nr. 569/2017 privind stabilirea locurilor de muncă, a categoriilor de personal, mărimea concretă a sporului pentru condiţii de muncă, precum şi condiţiile de acordare a acestuia pentru familia ocupaţională de funcţii bugetare "Administraţie" din administraţia publică locală. 
ART. 2 Conform art. 2 alin.(1) din HG nr. 569/2017, Regulamentul-cadru stabileste ca locurile de muncă pentru care se acordă sporul pentru condiții periculoase sau vătămătoare de muncă sunt acelea care presupun condiții de muncă periculoase sau vătămătoare, constatate ca urmare a determinărilor sau, după caz, expertizărilor de specialitate de către organele abilitate în acest sens. 
DOMENIUL DE APLICARE 
ART. 3 Regulamentul se aplică funcţionarilor publici şi personalului contractual din cadrul Direcției de Asistență Socială a Municipiului Timișoara, care îşi desfăşoară activitatea sub influenţa unor factori nocivi, în paralel cu acţiunea altor factori de risc de îmbolnăvire profesională prezenţi în activitatea curentă.
LEGISLAŢIA DE REFERINŢĂ 
ART. 4 Reglementări legale: 
• Legea nr. 153/2017 privind salarizarea unitară a personalului plătit din fonduri publice; 
• Legea nr. 53/2003 – Codul muncii, republicata, cu modificările şi completările ulterioare; 
• Legea securităţii şi sănătăţii în muncă nr. 319/2006, cu modificarile si completarile ulterioare; 
• H.G. nr. 520/2016 privind cerinţe minime de securitate şi sănătate referitoare la expunerea lucrătorilor la riscuri generate de câmpuri electromagnetice. 
• H.G. nr. 569/2017 – Regulamentul din 4 august 2017 privind stabilirea locurilor de munca, a categoriilor de personal, marimea concreta a sporului pentru conditii de munca, precum si conditiile de acordare a acestuia pentru familia ocupationala de functii bugetare “Administratie” din administratia publica locala. 
DEFINIŢII ŞI TERMENI 
ART. 5 – (1) Condiţii periculoase sau vătămătoare – activitatea desfăşurată sub influenţa unor factori nocivi (antene, staţii de emisie – recepţie, relee de telefonie etc, utilizarea calculatorului pentru o perioadă importantă din programul de lucru, utilizarea aparatului xerox şi centralei telefonice mai mult de jumătate din timpul efectiv de lucru, acţiunea prafului în condiţii de lucru în arhivă, stresul generat de participarea la programul de lucru cu publicul, risc expunere la zgomot, la praf). 
(2) Spor pentru condiţii periculoase sau vătămătoare – spor de până la 15%, stabilit prin aplicarea cotei procentuale asupra salariului de bază al beneficiarului, în luna respectivă, corespunzător timpului efectiv lucrat. 
MOD DE ELABORARE 
ART. 6. Cuantumul sporului pentru condiţii periculoase sau vătămătoare este de 15 % din salariul de bază al personalului prevăzut în Buletinul de măsurători eliberat de compartimentele de specialitate din cadrul direcțiilor de sănătate publică în conformitate cu: 
- Anexa nr. VIII – Familia ocupaţională de funcţii bugetare „Administraţie”, Capitolul I, lit.B, pct. III – art. 1– Reglementări specifice funcţionarilor publici; 
- Anexa nr. VIII - Capitolul II lit. I ,, Reglementări specifice personalului încadrat pe bază de contract individual de muncă - personal contractual din administrația publică 
ART. 7 Sporul pentru condiţii periculoase sau vătămătoare se acordă în baza buletinelor de determinare sau, după caz, de expertizare, emise de către autorităţile abilitate în acest sens. 
ART. 8 (1) La stabilirea, de la caz la caz, a cuantumului sporului pentru conditii periculoase sau vătămătoare de muncă se au în vedere:
a) existența factorilor nocivi și mecanismul de acțiune a acestora asupra organismului; 
b) intensitatea de acțiune a factorilor nocivi sau asocierea acestor factori; 
c) durata de expunere la acțiunea factorilor nocivi; 
d) existența unor condiții de muncă ce implică o suprasolicitare nervoasă, care determină un risc de îmbolnăvire sau de accidentare; 
e) structura și nivelul morbidității în raport cu specificul locului de muncă. 
(2) La eliberarea buletinelor de determinare sau, după caz, de expertizare a locurilor de muncă si la stabilirea in concret a cotelor de spor s-au avut în vedere următoarele aspecte: 
• inregistrarea de îmbolnăviri profesionale ca urmare a activității desfășurate la locul de muncă; 
• existența unor indicii de morbiditate la locurile de muncă respective; 
• inregistrarea unor cazuri de accidente de muncă produse la locul de muncă. 
ART. 9 Locurile de muncă și categoriile de personal, dar și stabilirea concretă, de la caz la caz, a sporurilor pentru personalul care își desfășoară activitatea în condiții periculoase sau vătămătoare se aprobă de ordonatorul de credite, la propunerea serviciului resurselor umane, cu consultarea sindicatului reprezentativ sau a reprezentanților salariaților, după caz. 
ART. 10 Obiectivul regulamentului: acordarea sporului pentru condiţii de munca se înscrie în categoria măsurilor instituite de Direcția de Asistență Socială a Municipiului Timișoara pentru promovarea îmbunătăţirii securităţii şi sănătăţii în munca angajaţilor din prezenta instituţie. 
ART. 11 Etapele procesului care au finalizat prezentul regulament sunt: 
(1) Protecţia muncii – sănătate şi securitate ocupaţională, procesul de supraveghere şi controlul bolilor profesionale; 
(2) Procesul de măsurare a factorilor nocivi și a factori de risc de îmbolnăvire profesională prezenţi în activitatea curentă de către compartimentulr de specialitate – Compartimentul de securitate si sănătate în muncă din cadrul Serviciului Resurse Umane ; 
(3) Procesul de consultare/negociere dintre conducerea Direcției de Asistență Socialăa Municipiului Timișoara şi reprezentantul salariatilor. 
(4) Intocmirea regulamentului privind condițiile acordării și cuantumul sporului pentru condiții de muncă.. 
ART. 12 Realizarea procesului 
- Conducerea Direcției de Asistență Socială a Municipiului Timișoara solicită compartimentelor de specialitate – Compartimentul de securitatte si sănătate în muncă din cadrul Serviciului Resurse Umane din efectuarea unor măsurători la sediile administrative ale Direcției de asistență Socială a Municipiului Timișoara, unde îşi desfăşoară activitatea beneficiarii sporului prevăzut de art. 24 din Legea nr. 153/2017, în vederea determinării factorilor nocivi și a factori de risc de îmbolnăvire profesională prezenţi în activitatea curentă. 
În urma efectuării de măsurători emise de Compartimentul de securitatte si sănătate în muncă din cadrul Serviciului Resurse Umane, care arată că nivelul factorilor nocivi și a factori de risc de îmbolnăvire profesională prezenţi în activitatea curentă este mai mare decât nivelul maxim admis prevăzut de lege, se stabileşte acordarea sporului pentru condiţii de munca, conform Legii-cadru nr. 153/2017 . 
ART. 13 Resurse necesare: sporul prevăzut în prezentul regulament se plăteşte din sume alocate de la bugetul local.
ART. 14. În conformitate cu prevederile Legii nr. 153/2017 - cuantumul sporului pentru condiţii periculoase sau vătămătoare se acordă astfel: 
- un spor de 15 % din salariul de bază, corespunzător cu timpul lucrat la locul de muncă, pentru personalul contractual; 
- un spor de 15 % din salariul de bază, corespunzător cu timpul lucrat la locul de muncă, pentru funcţionarii publici. 
ART. 15 (1) Sporul pentru condiţii de muncă se acordă pentru activitatea desfăşurată, conform contractului individual de muncă/raportului de serviciu, în cadrul programului de lucru . 
(2) Sporul se acordă cu respectarea prevederilor art. 25 din Legea cadru nr. 153/2017 și cu încadrarea în sumele prevăzute pentru cheltuielile de personal din bugetul de venituri și cheltuieli aprobat. 
ART. 16. În vederea acordării sporului, buletinele de determinare sau, după caz, de expertizare a locurilor de muncă, eliberate de compartimentele de specialitate din cadrul direcțiilor de sănătate publică, care constată că s-au aplicat toate măsurile posibile de normalizare a condițiilor de muncă și că toate instalațiile de protecție a muncii funcționează normal, se refac ori de câte ori intervin modificări semnificative în ceea ce privește tehnologia, echipamentele de muncă și amenajarea locurilor de muncă, dar nu mai târziu de 36 de luni de la data emiterii. 

DIRECTOR GENERAL ADJUNCT,

Anexa nr.2 la HCLMT nr._________________2018 



Regulament privind condițiile acordării și cuantumul sporului pentru condiții de muncă conform HG nr.153/2018 privind stabilirea locurilor de muncă , a categoriilor de personal , marimea concreta a sporului pentru conditii de munca , precum si condițiile de acordare a acestuia, angajaților din cadrul Direcției de Asistență Socială a Municipiului Timișoara

SCOPUL REGULAMENTULUI 
ART. 1 Prezentul regulament are drept scop acordarea sporurilor pentru condiţii deosebit de periculoase, condiţii periculoase, condiţii periculoase sau vătămătoare de muncă și condiţii de muncă deosebite cum ar fi stres sau risc, de până la 75% din salariul de bază, spor de care beneficiază angajații din cadrul Direcției de Asistență Socială a Municipiului Timișoara care sunt salarizați în conformitate cu prevederile Legii-cadru nr. 153/2017 privind salarizarea personalului plătit din fonduri publice si ale H.G. nr. 153/2018 privind stabilirea locurilor de muncă, a categoriilor de personal, mărimea concretă a sporului pentru condiţii de muncă, precum şi condiţiile de acordare a acestuia pentru familia ocupaţională de funcţii bugetare "Sănătate şi asistenţă socială". 
ART. 2 Conform art. 5 alin.(1) din HG nr.153/2018, Regulamentul-cadru stabileste ca locurile de muncă pentru care se acordă sporul pentru condiţii deosebit de periculoase, condiţii periculoase, condiţii periculoase sau vătămătoare de muncă și condiţii de muncă deosebite cum ar fi stres sau risc sunt acelea care presupun condiţii deosebit de periculoase, condiţii periculoase, condiţii periculoase sau vătămătoare de muncă și condiţii de muncă deosebite cum ar fi stres sau risc, constatate ca urmare a determinărilor sau, după caz, expertizărilor de specialitate de către organele abilitate în acest sens. 
DOMENIUL DE APLICARE 
ART. 3 Regulamentul se aplică personalului contractual angajat centrele/complexurile/serviciile, care îşi desfăşoară activitatea sub influenţa factorilor nocivi, în paralel cu acţiunea altor factori de risc de îmbolnăvire profesională prezenţi în activitatea curentă.
LEGISLAŢIA DE REFERINŢĂ 
ART. 4 Reglementări legale: 
• Legea nr. 153/2017 privind salarizarea unitară a personalului plătit din fonduri publice; 
• Legea nr. 53/2003 – Codul muncii, republicata, cu modificările şi completările ulterioare; 
• Legea securităţii şi sănătăţii în muncă nr. 319/2006, cu modificarile si completarile ulterioare; 
• H.G. nr. 520/2016 privind cerinţe minime de securitate şi sănătate referitoare la expunerea lucrătorilor la riscuri generate de câmpuri electromagnetice. 
• H.G. nr. 153/2018 – REGULAMENT-CADRU din 29 martie 2018 privind stabilirea locurilor de muncă, a categoriilor de personal, a mărimii concrete a sporului pentru condiţii de muncă prevăzut în anexa nr. II la Legea-cadru nr. 153/2017 privind salarizarea personalului plătit din fonduri publice, precum şi a condiţiilor de acordare a acestuia, pentru familia ocupaţională de funcţii bugetare "Sănătate şi asistenţă socială"
DEFINIŢII ŞI TERMENI 
ART. 5 – a) spor pentru condiţii de muncă - compensaţie financiară a riscurilor, acordată personalului care îşi desfăşoară activitatea în condiţii de muncă vătămătoare, periculoase, deosebit de periculoase, condiţii grele de muncă, periculoase sau vătămătoare, în unităţi cu specific deosebit, în condiţii deosebite cum ar fi stres sau risc sau condiţii deosebite de muncă reprezentate de izolare, altitudine sau căi de acces dificile;

b) condiţii normale de muncă - totalitatea situaţiilor în care personalul îşi desfăşoară activitatea, fără ca mediul de muncă şi igienă să poată determina consecinţe asupra securităţii şi sănătăţii în muncă a acestuia;
c) condiţii de muncă deosebit de periculoase - totalitatea condiţiilor de muncă care pot produce îmbolnăviri ale lucrătorilor prin expunere la agenţi biologici, substanţe chimice periculoase, suprasolicitare neuropsihică deosebită şi unde riscul este prezent, indiferent de utilizarea mijloacelor de protecţie individuală sau colectivă, cum sunt:
(i) transmitere aerogenă, expunere biologică: TBC, HIV SIDA sau virusuri hepatită B, C, D;
(ii) agresare din partea unor bolnavi psihici;
(iii) risc de contagiune ridicat sau a unei eventuale infecţii accidentale determinate de participarea în campanii de prevenire şi combatere de epidemii deosebit de grave;
(iv) servicii sociale pentru copii care săvârşesc fapte penale şi nu răspund penal;
d) condiţii de muncă periculoase - condiţii de muncă unde cu toate măsurile privind securitatea şi sănătatea în muncă pot să apară evenimente, în sensul legislaţiei de securitate şi sănătate în muncă, care pot afecta sănătatea şi integritatea fizică şi psihică a personalului;
e) condiţii de muncă vătămătoare - condiţii de muncă unde sunt înregistrate depăşiri ale noxelor fizice, chimice, fizico-chimice sau biologice, care determină suprasolicitarea unor funcţii sau sisteme ale organismului;
f) condiţii de muncă periculoase sau vătămătoare - condiţii de muncă care îndeplinesc elemente din ambele categorii, periculoase sau vătămătoare;
g) condiţii de muncă deosebite cum ar fi stres sau risc sunt acele locuri de muncă cu suprasolicitare fizică sau psihică determinată de responsabilitatea crescută a muncii, necesitatea luării unor decizii de intervenţie rapidă şi eficienţă, ortostatism prelungit sau efort fizic care pot duce la uzura prematură a organismului, condiţii nefavorabile de climat;
h) condiţii grele de muncă - existenţa unor condiţii de muncă ce implică un efort fizic mare în condiţii de muncă nefavorabile: activitate în mine, platforme maritime de foraj;
i) condiţii deosebite de muncă reprezentate de izolare - totalitatea situaţiilor în care personalul îşi desfăşoară activitatea în localităţi amplasate la altitudine, care au căi de acces dificile sau unde atragerea personalului se face cu dificultate.

MOD DE ELABORARE 
ART. 6 Cuantumul sporului pentru condiţii periculoase sau vătămătoare este de până la 75 % din salariul de bază al personalului prevăzut în Buletinul de măsurători eliberat de compartimentele de specialitate din cadrul direcțiilor de sănătate publică în conformitate cu: 
- Anexa nr. II – FAMILIA OCUPAŢIONALĂ DE FUNCŢII BUGETARE „SĂNĂTATE ŞI ASISTENŢĂ SOCIALĂ“, Art.13 și art.14.
ART. 7 (1) La stabilirea, de la caz la caz, a sporului pentru condiţii deosebit de periculoase, condiţii periculoase, condiţii periculoase sau vătămătoare de muncă și condiţii de muncă deosebite cum ar fi stres sau risc se acordă în baza buletinelor de determinare sau, după caz, expertizare, emise de către autorităţile abilitate în acest sens, pe baza următoarelor criterii:
a) înregistrarea de îmbolnăviri profesionale şi boli legate de profesie ca urmare a activităţii desfăşurate la locul de muncă;
b) existenţa indicilor de morbiditate în raport cu riscurile de la locul de muncă;
c) înregistrarea unor cazuri de accidente de muncă produse la locul de muncă;
d) riscul de îmbolnăvire şi accidentare determinat de depăşiri ale noxelor profesionale, fizice, chimice, fizico-chimice, biologice, suprasolicitarea unor funcţii şi sisteme ale organismului.
 (2) La eliberarea buletinelor de determinare sau, după caz, de expertizare a locurilor de muncă si la stabilirea in concret a cotelor de spor s-au avut în vedere următoarele aspecte: 
• inregistrarea de îmbolnăviri profesionale ca urmare a activității desfășurate la locul de muncă; 
• existența unor indicii de morbiditate la locurile de muncă respective; 
• inregistrarea unor cazuri de accidente de muncă produse la locul de muncă. 
ART. 8 Locurile de muncă și categoriile de personal, dar și stabilirea concretă, de la caz la caz, a sporurilor pentru personalul care își desfășoară activitatea în condiţii deosebit de periculoase, condiţii periculoase, condiţii periculoase sau vătămătoare de muncă și condiţii de muncă deosebite cum ar fi stres sau risc se aprobă de ordonatorul de credite, la propunerea serviciului resurse umane, cu consultarea sindicatului reprezentativ sau a reprezentanților salariaților, după caz. 
ART. 9 Obiectivul regulamentului: acordarea sporului pentru condiţii de munca se înscrie în categoria măsurilor instituite în Directia de Asistență Socială a Municipiului Timișoara pentru promovarea îmbunătăţirii securităţii şi sănătăţii în munca angajaţilor din prezenta instituţie. 
ART. 10 Etapele procesului care au finalizat prezentul regulament sunt: 
(1) Protecţia muncii – sănătate şi securitate ocupaţională, procesul de supraveghere şi controlul bolilor profesionale; 
(2) Procesul de măsurare și emitere a buletinelor de determinare privind condiţiile deosebite de periculoase, condiţii periculoase, condiţii periculoase sau vătămătoare de muncă și condiţii de muncă deosebite cum ar fi stres sau risc, efectuate de către compartimentele de specialitate din cadrul direcțiilor de sănătate publică efectuarea și de către compartimentul securitate și sănătate în muncă din cadrul Serviciului Reswurse Umane.
(3) Procesul de consultare/negociere dintre conducere şi reprezentantul salariatilor. 
(4) Intocmirea regulamentului privind condițiile acordării și cuantumul sporului pentru condiții de muncă. 
ART. 11 Realizarea procesului 
- Conducerea Direcției de Asistență Socială a Municipiului Timișoara solicită compartimentelor de specialitate din cadrul direcțiilor de sănătate publică efectuarea unor măsurători la sediile administrative ale Direcției de Asistență Socială a Municipiului Timișoara, unde îşi desfăşoară activitatea beneficiarii sporului prevăzut de art. 24 din Legea nr. 153/2017, în vederea determinării condițiilor de muncă. 
În urma buletinulelor de măsurători emise de compartimentele de specialitate din cadrul direcțiilor de sănătate publică, se stabileşte acordarea sporului pentru condiţii de munca, conform Legii-cadru nr. 153/2017 . 
ART. 12 Resurse necesare: sporul prevăzut în prezentul regulament se plăteşte din sume alocate de la bugetul local.
ART. 13. În conformitate cu prevederile Legii nr. 153/2017 - cuantumul sporului pentru condiţii deosebit de periculoase, condiţii periculoase, condiţii periculoase sau vătămătoare de muncă și condiţii de muncă deosebite cum ar fi stres sau risc se acordă corespunzător timpului efectiv lucrat,astfel: 
Complex de Servicii  ”Sf. Francisc” 
     a).Centrul pentru persoane fără adăpost 
 Personalul de specialitate/categorii de personal lucrează în condiții deosebit de periculoase conform  buletin de expertizare emis de Directia de Sanatate Publica Timis nr.25026/07.12.2018 si beneficiaza de spor de 65%;
     b).Cantina sociala
 Personalul de specialitate/categorii de personal lucrează în condiții periculoase sau vătămătoare conform  buletin de expertizare emis de Directia de Sanatate Publica Timis nr. 25026/07.12.2018 si beneficiaza de spor de 10%;
Centrul de suport pentru situații de urgență/criză
Personalul de specialitate/categorii de personal  lucrează în condiții deosebit de periculoase conform  buletin de expertizare emis de Directia de Sanatate Publica Timis nr.25026/07.12.2018 si beneficiaza de spor de 50%;
Complex de Servicii pentru Copii „Sf. Nicolae”
     a). Centrul de zi pentru copii strazii
Personalul de specialitate/categorii de personal  lucrează în condiții deosebit de periculoase conform  buletin de expertizare emis de Directia de Sanatate Publica Timis nr.25026/07.12.2018 si beneficiaza de spor de 50%;
[bookmark: _Hlk528824134]     b). Centrul de zi „Sf. Nicolae” 
Personalul de specialitate/categorii de personal  lucrează în condiții deosebite(stres sau risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%;. 
    c). Centrul de consiliere și sprijin pentru părinți și copii
 Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%; 

 Complex  de Servicii pentru Persoane Adulte cu Dizabilități  
   a). Servicii la domiciliu destinate persoanelor adulte cu dizabilități prin asistent personal 
  Personalul de specialitate/categorii de personal  lucrează în condiții periculoase sau vătămătoare conform  buletin de expertizare emis de Directia de Sanatate Publica Timis nr.25026/07.12.2018  si beneficiaza de spor de 15%;
   b).Unitate de îngrijire la domiciliu pentru persoane adulte cu dizabilități 
Personalul de specialitate/categorii de personal lucrează în condiții deosebit de periculoase conform  buletin de expertizare emis de Directia de Sanatate Publica Timis nr. 25026/07.12.2018 si beneficiaza de spor de 50%;
[bookmark: _Hlk528830783]  c). Managenent de caz pentru  persoane adulte cu dizabilități
Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%; 
Complexul  de Servicii pentru Persoane Vârstnice „Sf. Arhangheli Mihail și Gavril”
   a).Compartimentul de îngrijire la domiciliu
Personalul de specialitate/categorii de personal lucrează în condiții deosebit de periculoase conform  buletin de expertizare emis de Directia de Sanatate Publica Timis nr. 25026/07.12.2018 si beneficiaza de spor de 50%;
   b). Centrul de zi pentru bătrâni
Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%; 
Căminul  pentru Persoane Vârstnice „Inocențiu M. Klein”
Personalul de specialitate/categorii de personal lucrează în condiții deosebit de periculoase conform  buletin de expertizare emis de Directia de Sanatate Publica Timis nr. 25026/07.12.2018 si beneficiaza de spor de 50%;
Centrul de Recuperare pentru Copiii cu Dizabilități Podul Lung
Personalul de specialitate/categorii de personal lucrează în condiții deosebit de periculoase conform  buletin de expertizare emis de Directia de Sanatate Publica Timis nr. 25026/07.12.2018  si beneficiaza de spor de 50%;
   Servicii de asistență comunitară – Centrul de incluziune socială și relația cu minoritățile                     
Personalul de specialitate/categorii de personal lucrează în condiții periculoase sau vătămătoare conform  buletin de expertizare emis de Directia de Sanatate Publica Timis nr. 25026/07.12.2018  si beneficiaza de spor de 15%;
Servicii de management de  caz pentru copil si familie 
      a).Compartiment pentru Prevenirea și Combaterea Violenței Domestice
Personalul de specialitate/categorii de personal lucrează în condiții periculoase sau vătămătoare conform  buletin de expertizare emis de Directia de Sanatate Publica Timis nr. 25026/07.12.2018  si beneficiaza de spor de 15%;
      b). Evaluarea și monitorizarea copilului cu dizabilităti  
Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%; 
      c). Prevenirea separării copilului de familie 
Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%; 
       
Centrul de zi pentru asistența integrată a adicțiilor
Personalul de specialitate/categorii de personal lucrează în condiții periculoase sau vătămătoare conform  buletin de expertizare emis de Directia de Sanatate Publica Timis nr. 25026/07.12.2018 si beneficiaza de spor de 15%;
Direcţia de Asistenţă Socială a municipiului Timișoara -aparat propriu
Personalul lucrează în condiții periculoase sau vătămătoare conform  buletin de expertizare emis de Directia de Sanatate Publica Timis nr.25026/05.12.2018 si beneficiaza de spor de 15%;
Centru de asistență și recuperare pentru persoane aflate în dificultate
Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%; 
Centrul de socializare și petrecere a timpului liber clubul pensionarilor
Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%; 
Serviciul beneficii sociale
         a). Compartimentul plați indemnizații asistenți personali
Asistenții personali lucrează în condiții periculoase sau vătămătoare conform  buletin de determinare emis de Directia de Sanatate Publica Timis nr. 25026/07.12.2018  si beneficiaza de spor de 15%;
        b). Compartimentul beneficii sociale
Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018 si beneficiaza de spor de 15%; 
        c). Compartimentul plăți  indemnizații
Personalul de specialitate/categorii de personal  lucrează în condiții deosebite(stres si risc) conform  documentatiei  privind expertizarea locurilor de muncă nr. 15963/05.12.2018  si beneficiaza de spor de 15%; 

ART. 14 (1) Sporul pentru condiţii de muncă se acordă pentru activitatea desfăşurată, conform contractului individual de muncă/raportului de serviciu, în cadrul programului de lucru. 
(2) Sporul se acordă cu respectarea prevederilor art. 25 din Legea cadru nr. 153/2017 și cu încadrarea în sumele prevăzute pentru cheltuielile de personal din bugetul de venituri și cheltuieli aprobat. 
ART. 15. În vederea acordării sporului, buletinele de determinare sau, după caz, de expertizare a locurilor de muncă, eliberate de compartimentele de specialitate din cadrul direcțiilor de sănătate publică, care constată că s-au aplicat toate măsurile posibile de normalizare a condițiilor de muncă și că toate instalațiile de protecție a muncii funcționează normal, se refac ori de câte ori intervin modificări semnificative în ceea ce privește tehnologia, echipamentele de muncă și amenajarea locurilor de muncă, dar nu mai târziu de 36 de luni de la data emiterii. 

DIRECTOR GENERAL ADJUNCT,
jr.RODICA SURDUCAN

